Na temelju članka 103. stavka 2. Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23) i članka 32. Statuta Općine Unešić („Službeno glasilo Općine Unešić“, broj 03/21), Općinsko vijeće Općine Unešić na sjednici održanoj dana 22. ožujka 2024. godine, donijelo je

ODLUKU

o ukidanju statusa javnog dobra u općoj uporabi za k.č.br. 1654/5, k.o. Planjane

Članak 1.

Utvrđuje se da nekretnina označena kao katastarska čestica broj 1654/5, k.o. Planjane, upisane u Z.K. uložak broj 287 kao javno dobro – općenarodna imovina, površine 34 m2, u naravi čini kuću s dvorištem i više nije u funkciji javnog dobra u općoj uporabi - puta te je istoj potrebno ukinuti status javnog dobra.

Prijedlog parcelacije izrađene u svrhu ukidanja svojstva javnog dobra, izrađivača GEOMAPA d.o.o. te kopija katastarskog plana na kojima je označena katastarska čestica 1654/5 k.o. Planjane, sastavni su dio ove Odluke, ali nisu predmet objave.

Članak 2.

Nekretnini iz članka 1. ukida se status javnog dobra u općoj uporabi te će Općinski sud u Šibeniku, Zemljišnoknjižni odjel u Drnišu, provesti ovu Odluku u zemljišnim knjigama, tako da će se za nekretninu iz članka 1. ove Odluke brisati status javnog dobra u općoj uporabi i upisati pravo vlasništva na ime i u korist Općine Unešić.

Članak 3.

Ova Odluka stupa na snagu osmog dana od dana objave, a objavit će se u „Službenom glasilu Općine Unešić“.

KLASA: 940-01/24-01/001

URBROJ: 2182-07-1/1-24-2

Unešić, 22. ožujka 2024. godine

OPĆINSKO VIJEĆE

OPĆINE UNEŠIĆ

PREDSJEDNIK

Vjekoslav Višić, v.r.